【戰況R1】周俊樂復出即食胡 但頭場差啲開唔到閘!
2024年04月10日 18:45
東網電視
更多新聞短片
頭場五班谷2200米,開閘時有意外,打鐘兩次都唔開閘,都真係幾奇怪,不過好彩最終都順利出閘,早段潘頓匹「豐盛多彩」撳慢放,到彎位「綠登」踩油上來拍住,步速開始加快,入直路「豐盛多彩」忍埋段力爆,一度出頭,不過入面周俊樂隻「樂捉鳥」,居中慳埋衝一段最勁係佢,繼上周三入Q後,今鋪隔7日順利補中,樂仔嚟緊周二生日,今次停完賽復出提早賀壽,贏到今季第24W,賽後見到佢好開心呀。
贏到第37W嘅沈集成,表示「樂捉鳥」最佳拍檔係布文同埋周俊樂,今場布文有坐騎,都搵番周俊樂跑,今場佢發揮非常好,而「樂捉鳥」贏完之後會畀個小休佢,季尾再出擊。是場跑第2名係外疊撲上的「國大合」,第3名為前述的「豐盛多彩」。
第1場賽果:2-4-3-10
二重彩賽果:2-4(最後賠率65)